জীবমন্ডলে জীব জীবাণুসমূহে আর্সেনিকের রাসায়নিক প্রজাতি সমূহের নানাবিধ রূপান্তর নিয়ত ঘটে চলে নানারকম প্রাণরাসায়নিক ক্রিয়া-বিক্রিয়ায় জারণ, বিজারণ, মিথাইল সংযোজনে আর্সেনিক - কার্বন রাসায়নিক বন্ধনের অণু - উত্পাদন ও নানরকম আর্সেনিক যৌগের জীব সংশ্লেষ ( biosynthesis ) সংঘটিত হয়। স্থল ভাগের মৃত্তিকা, জলাশয়ের সেডিমেণ্ট, উদ্ভিদ, প্রাণী, জীবাণু এবং সমুদ্রের জৈব সক্রিয় অঞ্চল সমূহে আর্সেনিকের জীবরাসায়নিক নানাবিধ রূপান্তর ঘটে। উত্পন্ন প্রজাতি সমূহের প্রকৃতি নির্ভর করে মাধ্যমের জারণ ক্ষমতা, অম্লতা – ক্ষারকীয়তা, ধাতব সালফাইড, আয়রনের ঘনত্ব, মাধ্যমের তাপমাত্রা, লবণাক্ততা এবং জীব প্রজাতি সমূহের প্রকৃতি ও বিস্তারন।